18 F. G. K R I E G E R 



adeo placuerat, ut rem bene gestam ei gratulaturi gratumque animum tes- 

 tificaturi, annuo salario, professoribus offerri solito, aliquantum adderent. 



Anno 1811 SIEGENBEEKIUS recentiorum litterarum historiae professor 

 nominatus atque eodern fere tempore una cum WYTTENBACHIO Artium Li- 

 beralium Magister et Philosophiae Doctor honoris causa creatus est. 



Academia instaurata eidera docendae historiae patriae munus est de- 

 mandatum. 



Anno 1825 , quum ducentesimus quinquagesimus ageretur annus ex 

 quo haec Leidensis Academia esset condita, SIEGENBEEKIUS, certanlibus 

 omnibus, ut diem quarn maxime redderent festum et solemnem, symbo- 

 lum non detrectavit, sed ad augendum diei splendorem contulit, composite 

 carmine lyrico latino. Atque hoc eodem fuit die , quo primum viri clarissimi 

 mentem subiit cogitatio de scribenda Academiae Leidensis historia. Rem 

 operosam sane et variis difficultatibus implicitain ita brevi tempore absolvit, 

 ut accuratum studium summamque et religiosam perscrutandis rebus 

 temporibusque obscuris impensam operam omnes admirabundi praedica- 

 verint. Nostis opus , Auditores ! neque cuiquam probe ignotum est , cui 

 Academiae nostrae salus curae est. 



Anno 1842 rude donatus est, nee tamen studiosae iuventuti, quoad 

 vires sinerent, prodesse desiit. Quantum in eo superstes esset animi 

 robur, quantopere ingenii facultates senectuti non essent fractae, luculento 

 ostendit exemplo, quum, quinquennio post, quo die quinquaginta ante 

 annis professoris munus inierat solemnem habuit Orationem de incrementis 

 quae annis guinquaginta proxime elapsis studium cepit litter arium Neerlan- 

 dicum. Clara et distincta voce recitavit quae accurate cogitata et eleganter 

 erant enucleata. Progressus , quos inde ex superioris saeculi fine linguae 

 et litterarum non minus quam historiae et antiquitatum patriarum studium 

 fecisset, eadem adumbravit eloquentia et suavitate, qua inde ab adolescentia 

 inclaruerat. Festo hoc die undique seni venerabili amoris existimationisque 

 luculenta oblata sunt documenta, in quibus primo loco recensendus est 

 nummus aureus, a Rege Guiliehno secundo viro de patriis litteris optiine 

 merito transmissus. Augustissimi Regis Guilielmi primi iussu, qui artes 

 litterasque singulari favore prosequebatur , iam antea Leonis Neerlandici 

 equitibus fuerat adscriptus. 



